નિકોલમાં પ્રતિક ઉપવાસ માટે જઈ રહેલા હાર્દિક પટેલની નિવાસ સ્થાન બહારથી જ ક્રાઇમ બ્રાન્ચે અટકાયત કરી હતી. હાર્દિકની સાથે અન્ય પાસ કન્વીનરોની પણ ધરપકડ કરવામાં આવી હતી. મોડી સાંજે જામીન મળ્યા બાદ પોલીસે સુરત પાસ કન્વીનરની રાજદ્રોહના કેસમાં અટકાયત કરી હતી. આ ઘટના બાદ હાર્દિકે આ મુદ્દે હાઈકોર્ટમાં જશે તવું કહ્યું છે. અલ્પેશ કથિરિયાની અટકાયત બાદ મોડી સાંજે વરાછા વિસ્તારમાં પાસ કાર્યકરો અને પાટીદારો દ્વારા વિરોધ પ્રદર્શન કરવામાં આવી રહ્યું છે. જેમાં ટોળાએ બે બસોમાં તોડફોડ કરી આ ઉપરાંત રોડ પર ટાયરો સળગાવી વિરોધ પ્રદર્શન કરી રહ્યા છે.